GRB

## OBČINA HAJDINA

***ŽUPAN***

***Zg. Hajdina 44/a, 2288 HAJDINA***

*Številka: 6102-2/2026*

*Datum: 28. 1. 2026*

## OBČINSKEMU SVETU

***OBČINE HAJDINA***

|  |  |
| --- | --- |
| *NASLOV:* | *Predlog Sklepa o potrditvi Letnega programa kulture v Občini Hajdina za leto 2026* |
| *GRADIVO PRIPRAVILA:* | *Zveza kulturnih društev Občine Hajdina* |
| *POROČEVALEC:* | *Hilda Bedrač, predsednica Odbora za negospodarske dejavnosti* |
| *PREDLOG:* | *Občinski svet občine Hajdina obravnava in sprejme predlog Sklepa o potrditvi Letnega programa kulture v Občini Hajdina za leto 2026* |
| *PRILOGA:* | * *predlog sklepa* * *letni program* |

# 

# *Župan občine Hajdina*

*mag. Stanislav Glažar*

*predlog*

*Na podlagi 16. člena Statuta Občine Hajdina (Uradno glasilo slovenskih občin, št. 32/17) je občinski svet Občine Hajdina na svoji \_\_\_\_\_\_\_redni seji, dne \_\_\_\_\_\_\_\_\_\_\_ sprejel naslednji*

***S K L E P***

*o potrditvi Letnega programa ljubiteljske kulture v Občini Hajdina za leto 2026*

*1. člen*

*Občinski svet občine Hajdina potrjuje Letni program kulture v Občini Hajdina za leto 2026.*

*2. člen*

*Ta sklep začne veljati naslednji dan po sprejetju.*

*Številka: 6102-2/2026*

*Datum:*

*mag. Stanislav Glažar*

*župan Občine Hajdina*

Na podlagi 9. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP, 8/25 in 77/25), 2. člena Pravilnika o sofinanciranju programov društev na področju ljubiteljske kulturne dejavnosti v Občini Hajdina (Uradno glasilo slovenskih občin, št. 5/12 in 6/12-popr. ) in 16. člena Statuta Občine Hajdina (Uradno glasilo slovenskih občin, št. 32/17 - uradno prečiščeno besedilo in 25/25) ter v skladu z Lokalnim program za kulturo Občine Hajdina za obdobje 2026–2033, je Občinski svet Občine Hajdina, na svoji \_\_\_\_\_\_ seji, dne \_\_\_\_\_\_\_\_ sprejel

**LETNI PROGRAM KULTURE**

**OBČINE HAJDINA ZA LETO 2026**

***I.******UVOD***

Letni program kulture v Občini Hajdina (v nadaljevanju: LPK) opredeljuje javni interes občine na področju zagotavljanja dostopnosti do kulturnih dobrin, spodbujanja kulturne ustvarjalnosti in raznolikosti ter krepitve in ohranjanja kulturne dediščine. Navedeni cilji se uresničujejo z zagotavljanjem ustreznih organizacijskih, finančnih in prostorskih pogojev za izvajanje ljubiteljskih kulturnih dejavnosti v občini.

LPK določa obseg in vsebino redne dejavnosti, programov in projektov, gostovanj v tujini ter delovanje kulturnih društev in zvez, ki se sofinancirajo iz sredstev občinskega proračuna, ter opredeljuje višino in namen sredstev, predvidenih v občinskem proračunu.

LPK občine Hajdina se udejanja preko programov javnega sklada (JSKD Ptuj), sofinanciranju delovanja društev in zvez in njihovih programov. LPK je skupaj z letnimi programi nosilec javnega interesa za kulturo in proračunom Občine Hajdina za leto 2026 podlaga za razdelitev sredstev za kulturne programe društev in zveze. Javni interes se udejanja predvsem na podlagi javnega razpisa za sofinanciranje programov na področju kulturnih dejavnosti v Občini Hajdina za leto 2026.

***II. ZAKONSKA PODLAGA***

Pravna podlaga za sprejem LPK je 9. člen Zakupa o uresničevanju javnega interesa za kulturo. Javni interes na področju kulture je interes za ustvarjanje, posredovanje in varovanje kulturnih dobrin, ki se uresničujejo z zagotavljanjem pogojev zanje. Javni interes za kulturo temelji na zagotavljanju javnih kulturnih dobrin, s katerimi se uresničuje kulturni razvoj lokalne skupnosti. Zakon o uresničevanju javnega interesa za kulturo v 9. členu narekuje sprejem dokumenta, ki določa javni interes za kulturo in udejanjanje le-tega prek:

- letnih izvedbenih načrtov nosilcev javnega interesa,

- javnega razpisa za sofinanciranje kulturnih programov in projektov

- aktov o ustanovitvi javnih zavodov, njihovih strateških načrtov in letnih programov dela.

***III. CILJI IN USMERITVE***

Cilj letnega programa kulture je vzpostavitev in zagotavljanje pogojev, ki prebivalcem Občine Hajdina omogočajo uresničevanje interesa za lastno ustvarjalno dejavnost na področju kulture ter enakovreden dostop do kulturnih dejavnosti v njihovem bivalnem okolju, v sodelovanju z nosilci kulturnih dejavnosti v občini.

V okviru uresničevanja javnega interesa na področju kulture ima občina poleg zagotavljanja splošnih pogojev naslednje naloge:

* spodbujanje kulturne ustvarjalnosti občanov na področju ljubiteljske kulturne dejavnosti, ohranjanja in razvoja nesnovne kulturne dediščine ter izvajanja inovativnih kulturnih projektov, skupaj z zagotavljanjem ustreznih finančnih sredstev za njihovo delovanje,
* zagotavljanje ustreznih prostorskih in materialnih pogojev za izvajanje kulturnih programov in projektov,
* omogočanje dostopnosti kulturnih dobrin, ki nastajajo kot rezultat programov in projektov nosilcev kulturnih dejavnosti v občini.

Za uresničevanje navedenih ciljev in nalog bo občina:

* z javnim razpisom za zbiranje predlogov za sofinanciranje kulturnih programov in projektov v Občini Hajdina sistematično spodbujala, razvijala in ohranjala kulturne dejavnosti,
* z dodeljenimi proračunskimi sredstvi zagotavljala delovanje javnih zavodov (Knjižnica Ivana Potrča Ptuj) ter javnega sklada (JSKD Ptuj).

***IV. SREDSTVA ZA IZVAJANJE LJUBITELJSKE KULTURNE DEJAVNOSTI***

V letu 2026 se iz proračuna Občine Hajdina predvideva sofinanciranje v vrednosti 222.267,00 EUR po naslednjih področijh:

|  |  |  |
| --- | --- | --- |
| **Konto** | **Vsebina, program** | **Proračun** |
| **1802** | **OHRANJANJE KULTURNE DEDIŠČINE** | **20.000,00 EUR** |
| **18029001** | **Nepremična kulturna dediščina** | **20.000,00 EUR** |

|  |  |  |
| --- | --- | --- |
| **Konto** | **Vsebina, program** | **Proračun** |
| 18029001 | **NEPREMIČNA KULTURNA DEDIŠČINA** | **20.000,00 EUR** |
| 1802102 | Vzdrževanje kulturnih spomenikov | 15.000,00 EUR |
| 1802108 | Ureditev okolice Mitrej | 5.000,00 EUR |

|  |  |  |
| --- | --- | --- |
| **Konto** | **Vsebina, program** | **Proračun** |
| **1803** | **PROGRAMI V KULTURI** | **202.267,00 EUR** |
| **18039001** | **Knjižničarstvo in založništvo** | **65.989,00 EUR** |
| **18039003** | **Ljubiteljska kultura** | **46.278,00 EUR** |
| **18039004** | **Mediji in avdiovizualna kultura** | **86.700,00 EUR** |
| **18039005** | **Drugi programi v kulturi** | **3.300,00 EUR** |

|  |  |  |
| --- | --- | --- |
| **Konto** | **Vsebina, program** | **Proračun** |
| **18039001** | **KNJIŽNIČARSTVO IN ZALOŽNIŠTVO** | **65.989,00 EUR** |
| 1803101 | Knjižnica - stroški dela | 43.705,00 EUR |
| 1803102 | Knjižnica – neprogramski stroški | 5.020,00 EUR |
| 1803103 | Knjižnica – programski stroški | 4.712,00 EUR |
| 1803104 | Knjižnica – knjižnično gradivo | 11.842,00 EUR |
| 1803105 | Knjižnica – delovanje bibliobusa | 710,00 EUR |

|  |  |  |
| --- | --- | --- |
| **Konto** | **Vsebina, program** | **Proračun** |
| **18039003** | **LJUBITELJSKA KULTURA** | **46.278,00 EUR** |
| 1803301 | Zveza kulturnih društev občine Hajdina (kulturna dejavnosti – razpis) | 35.240,00 EUR |
| 1803302 | Gostovanja, kulturne prireditve ZKD Občine Hajdina | 4.828,00 EUR |
| 1803303 | JSKD Ptuj | 1.210,00 EUR |
| 1803312 | Občinske kulturne prireditve | 5.000,00 EUR |
| **Konto** | **Vsebina, program** | **Proračun** |
| **18039004** | **MEDIJI IN AVDIOVIZUALNA KULTURA** | **86.700,00 EUR** |
| 1803401 | Interni kabelski sistem | 38.000,00 EUR |
| 1803402 | Občinsko glasilo Hajdinčan | 48.700,00 EUR |

|  |  |  |
| --- | --- | --- |
| **Konto** | **Vsebina, program** | **Proračun** |
| **18039005** | **DRUGI PROGRAMI V KULTURI** | **3.300,00 EUR** |
| 1803501 | Tekoče vzdrževanje kulturnih domov | 3.300,00 EUR |

***V. VSEBINA PROGRAMOV KULTURE V OBČINI HAJDINA V LETU 2026***

**Nepremična kulturna dediščina**, ki vključuje dejavnosti varovanja, ohranjanja, raziskovanja in predstavljanja kulturnih spomenikov ter drugih enot kulturne dediščine lokalnega pomena, s ciljem ohranjanja kulturne identitete in zgodovinskega spomina skupnosti.

**Knjižničarstvo in založništvo**, ki obsega dejavnosti spodbujanja bralne kulture, dostopnosti knjižničnega gradiva, izdajanja publikacij ter podpore lokalnim avtorjem in ustvarjalcem, s posebnim poudarkom na vseživljenjskem učenju in dostopnosti znanja.

**Ljubiteljska kultura**, ki zajema delovanje kulturnih društev, skupin in posameznikov na področju pevskih, glasbenih, plesnih, literarnih, recitatorskih, gledaliških, lutkovnih, ustvarjalnih, etnoloških in drugih ljudskih ter umetniških dejavnosti. Programi ljubiteljske kulture pomembno prispevajo k vključevanju prebivalcev v kulturno življenje ter k medgeneracijskemu povezovanju.

**Mediji in avdiovizualna kultura**, ki vključuje ustvarjanje, produkcijo in posredovanje avdiovizualnih vsebin, dokumentiranje kulturnih dogodkov ter uporabo sodobnih medijev za promocijo kulture in kulturne dediščine v lokalnem okolju.

**Drugi programi v kulturi,** ki obsegajo podporne, razvojne in inovativne kulturne projekte, koncerte, kulturno-izobraževalne dejavnosti ter druge vsebine, ki dopolnjujejo in nadgrajujejo osnovna področja kulturnega delovanja v občini.

***VI. DRUGE DOLOČBE***

1. Delitev sredstev predvidenih za sofinanciranje ljubiteljske kulturne dejavnosti bo potekalo z javnim razpisom in izborom ter vrednotenjem programov po Pravilniku o postopku in merilih za sofinanciranje programov društev na področju ljubiteljske kulturne dejavnosti v Občini Hajdina.

2. Občina Hajdina lahko omeji obseg dodeljenih sredstev za leto 2026 tistim izvajalcem, pri katerih se na osnovni poročila oziroma izrednega nadzora ugotovi, da niso izpolnili vseh obveznosti iz Pogodbe o sofinanciranju ljubiteljske kulturne dejavnosti v letu 2025.

3. Namenska sredstva iz navedenih programov se v celoti razdelijo in porabijo za planirane namene.

4. Program, ki ni določen v okviru LPK, se lahko izjemoma sprejme v sofinanciranje, če je v izvedbo programa vključena Občine Hajdina in gre za program velikega javnega pomena. V tem primeru se glede sofinanciranja iz proračuna za vsak posamični program oziroma projekt proučijo finančne možnosti in določi vire sofinanciranja s strani Občine Hajdina.

5. Na podlagi sprejetega letnega programa kulture za leto 2026 bo občinska uprava na spletni strani občine Hajdina objavila Javni razpis za sofinanciranje letnih programov ljubiteljske kulturne dejavnosti v občini Hajdina za leto 2026.

6. LPK začne veljati naslednji dan po sprejemu na Občinskem svetu Občine Hajdina in se objavi na spletni strani Občine Hajdina.

Številka: 6102-2/2026

Datum: 23. 1. 2026

Predlog pripravila:

Občinska uprava

župan Občine Hajdina

Mag. Stanislav Glažar